പ്രിന്കോസ് ഓഫീസ് കം റസിഡന്സി ഉദ്ഘാടനം 24ന് കട്ടപ്പന: ഇടുക്കി ജില്ലാ പ്രിന്റിംഗ് ആന്ഡ് പബ്ലിഷിംഗ് സഹകരണ സംഘം പ്രിന്കോസിന്റെ പുതിയ ഓഫീസ് മന്ദിരത്തിന്റെയും റസിഡന്സിയുടെയും ഉദ്ഘാടനം 24ന് നടക്കുമെന്ന് സംഘം പ്രസിഡന്റ് തോമസ് മൈക്കിള് പത്രസമ്മേളനത്തില് അറിയിച്ചു. രാവിലെ 11ന് ജലവിഭവ മന്ത്രി റോഷി അഗസ്റ്റിന് ഉദ്ഘാടനം നിര്വഹിക്കും. റസിഡന്സി ഉദ്ഘാടനം ഡീന് കുര്യാക്കോസ് എംപി നിര്വഹിക്കും. ഐഎസ്ഒ സര്ട്ടിഫിക്കറ്റിന്റെ പ്രകാശനം മുന് എംഎല്എ ഇ.എം. ആഗസ്തിയും അക്കൗണ്ടിംഗ് സോഫ്റ്റ് വെയറിന്റെ ഉദ്ഘാടനം മലനാട് കാര്ഷിക വികസന ബാങ്ക് പ്രസിഡന്റ് ജോസ് പാലത്തിനാലും കോണ്ഫറന്സ് റൂമിന്റെ ഉദ്ഘാടനം മുന്സിപ്പല് ചെയര്പേഴ്സണ് ബീനാ ജോബിയും നിര്വഹിക്കും. സംഘം പ്രസിഡന്റ് തോമസ് മൈക്കിള് അധ്യക്ഷത വഹിക്കും. ഇടുക്കി ജോയിന്റ് രജിസ്ട്രാര് വി.ജി. ദിനേശ്, ഓഡിറ്റ് ജോയിന്റ് ഡയറക്ടര് അഭയ ഏബ്രഹാം, ഇരട്ടയാര് ഗ്രാമപഞ്ചായത്ത് പ്രസിഡന്റ് ജിന്സണ് വര്ക്കി, ജോയി വെട്ടിക്കുഴി, ജോണി കുളംപള്ളി, വി.ആര്. സജി, എം.എന്. ഗോപി, ജോര്ജ് ജോസഫ് പടവന്, സോണിയ ജെയ്ബി എന്നിവര് ഭദ്രദീപം തെളിയിക്കും. ഡയറക്ടര് സാബു മണിമലകുന്നേല് സ്വാഗതം പറയും. സെക്രട്ടറി വിനോയി മാത്യു റിപ്പോര്ട്ട് അവതരിപ്പിക്കും. ഡയറക്ടര് ഐ.കെ. ദിനേശന് നന്ദി പറയും. സഹകരണ ഡിപ്പാര്ട്ട്മെന്റ് മേധാവികളും ഹൈറേഞ്ചിലെ പ്രമുഖ സഹകരണ സ്ഥാപനങ്ങളുടെ പ്രതിനിധികളും ചടങ്ങില് സംബന്ധിക്കും. സഹകരണ രംഗത്ത് കഴിഞ്ഞ 38 വര്ഷമായി പ്രവര്ത്തിച്ചുവരുന്ന പ്രിന്കോസിന്റെ നൂതന സംരംഭമാണ് പ്രിന്കോസ് റെസിഡന്സി. രണ്ട് ബഡ് റൂം, ഹാള്, കിച്ചണ് എന്നിവ ഉള്പ്പെടുന്ന രണ്ട് ഫ്ളാറ്റുകളും ഒന്പത് സിംഗിള് റൂമുകളും ഉള്പ്പെടുന്നതാണ് റെസിഡന്സി. പൂര്ണമായും സഹകാരികളുടെ പങ്കാളിത്തത്തോടെയാണ് നിര്മാണം പൂര്ത്തീകരിച്ചിരിക്കുന്നത്. ഐഎസ്ഒ 9001 2015 സര്ട്ടിഫിക്കേഷന് ലഭിക്കുന്ന ജില്ലയിലെ ആദ്യത്തെ സഹകരണ സ്ഥാപനമാണ് പ്രിന്കോസ്. സംഘത്തില്നിന്ന് ലഭിക്കുന്ന സേവനങ്ങളുടെയും സംഘത്തിന്റെ പ്രവര്ത്തനങ്ങളുടെയും കാര്യക്ഷമതയും ക്വാളിറ്റിയും ഉറപ്പാക്കിയതിലൂടെയാണ് ഐഎസ്ഒ സര്ട്ടിഫിക്കേഷന് ലഭിച്ചതെന്നും ഭാരവാഹികള് അറിയിച്ചു. പത്രസമ്മേളനത്തില് ഭരണസമിതിയംഗങ്ങളായ സാബു മണിമലക്കുന്നേല്, ഐ.കെ. ദിനേശന്, വര്ക്കി തോമസ്, അജിത് വിശ്വനാഥന്, ലീലാമ്മ ബേബി, കെ.ടി. ജയന്, മിനി സിബി, ബിന്ദു ലോഹിതാക്ഷന്, സെക്രട്ടറി വിനോയി മാത്യു എന്നിവരും പങ്കെടുത്തു.